b'\n_START_ARTICLE_\nLamar Miller\n_START_SECTION_\nUra\n_START_PARAGRAPH_\nMiller pelasi Miamin yliopistossa ja pelasi ensimm\xc3\xa4isen kautensa 2010. Miller pelasi yksitoista ottelua, joista h\xc3\xa4n oli kerran avauksessa. Miller juoksi 646 jaardia 108 juoksusta ja onnistui tekem\xc3\xa4\xc3\xa4n kuusi maalia. Seuraavalla kaudella 2011 Miller nousi joukkueensa avausmiehist\xc3\xb6\xc3\xb6n ja juoksi kauden aikana yli tuhat jaardia.\n_START_SECTION_\nMiami Dolphins\n_START_PARAGRAPH_\nMiller oli Dolphinsin nelj\xc3\xa4nnen kierroksen varaus vuoden 2012 NFL:n varaustilaisuudesta. H\xc3\xa4n pelasi avauskaudellaan kolmetoistaottelua, joista Miller oli avauskokoonpanossa kerran. H\xc3\xa4n onnistui saamaan kauden aikana yhteens\xc3\xa4 51 juoksusta 250 jaardia, joista yhdest\xc3\xa4 h\xc3\xa4n sai maalin._NEWLINE_Kaudella 2013 Miller pelasi 16 ottelua ja oli avauksessa viisitoista kertaa. H\xc3\xa4n juoksi kauden aikana yhteens\xc3\xa4 709 jaardia 177 juoksusta ja teki kaksi maalia._NEWLINE_Kaudella 2014 Miller pelasi kauden kaikki kuusitoista ottelua avauksessa. H\xc3\xa4n juoksi kauden aikana yhteens\xc3\xa4 1099 jaardia 216 juoksusta ja teki kahdeksan maalia. Miller teki joulukuussa 2014 New York Jetsi\xc3\xa4 vastaan Dolphinsien seuraenn\xc3\xa4tyksen 97 jaardin maalijuoksulla._NEWLINE_Kaudella 2015 Miller pelasi toistamiseen kauden kaikissa otteluissa avauksessa. H\xc3\xa4n juoksi yhteens\xc3\xa4 872 jaardia 194 juoksusta ja teki edellisen kauden tapaan kahdeksan maalia. Millerin kauden pisin juoksumaali oli 85 jaardia Houston Texansia vastaan lokakuussa 2015.\n_START_SECTION_\nHouston Texans\n_START_PARAGRAPH_\nMaaliskuussa 2016 Miller allekirjoitti nelj\xc3\xa4nvuoden sopimuksen Houston Texansin kanssa.'